
TERMOPUIDUST ÕLITATUD VÄLISSEINTE HOOLDUS- JA KASUTUSJUHEND

Kasutus ja hooldamine
Mitte jätta esemeid ühte asukohta pikaks ajaks seisma, see võib õlitatud seinalaua pinda ebaühtlaselt pleegitada, niiskuse kogunedes võib tekkida hallitus. 
Jälgida tasuks, et seina laudise vahedesse ei oleks kogunenud mustus, mis ei lase laudisel korralikult tuulduda. Puhastamiseks piisab üldjuhul harjast. 
Plekid puhastada laudiselt võimalikult kiiresti, et need ei saaks imenduda laua sisse. Määrdunud pinda võib puhastada hoolduspesu vahendiga (1 osa hoolduspesu 10 osa vett). Puhasta eriti määrdunud pinnad tugevama hoolduspesu lahusega (1:1). Pesu järel loputa pinnad ja lase kuivada.
Hallituse puhul kasutada seebivett või kauplustes müügil olevaid spetsiaalseid hallitusevastaseid puhastusvahendeid.
Õlitatud pinnaga seina termolaudis kaotab päikese UV-kiirguse tõttu oma tooni ja muutub heledamaks ja isegi helehalliks, seetõttu on soovituslik vastavalt vajadusele teha hooldusõlitamist 2-5 aasta tagant, päikese poolsetel seintel isegi tihedamini kui soovitakse säilitada sobivat tooni. Samas on termopuidust fassaad ilmastikule väga vastupidav ja otsest vajadust õlitamiseks ei ole kui just ei soovita puidule värskemat tooni anda.

Tasub meeles pidada!  
· Pindade puhastamiseks kasutada lahuseid ja pesuvahendeid, mille pH on neutraalne. Tugevamad pesuvahendid võivad valgendada ning jäädavalt mõjutada pinna värvust. 
· Pindade puhastamiseks kasutada ainult pehmete harjastega harja, vältimaks pinna kriimustamist.


Terrassi õlitamine

Soovitame kasutada TIKKURILA W-OIL või TEKNOS WOODEX AQUA WOOD OIL puiduõli või mõnda teist sarnast toodet. 
Mida paremini õli imendub puitpinda, seda paremini see kaitseb.

ÕLITAMISTINGIMUSED
Õlitatav pind peab olema kuiv. Puidu niiskus maksimaalselt 20 % puidu kuivkaalust. Õlitamise ja kuivamise ajal peab õhu, pinna ja värvi temperatuur olema üle +5 °C ning õhu suhteline niiskus alla 80 %.
Mida kuivem on puidu pind, seda paremini imendub õli ja seda kauem see kestab ja kaitseb.

ÕLITAMISEKS SOBILIK ILM
Sobilik aeg õlitamiseks on mai algusest septembri lõpuni. Parim on pilvealune kesksuvine päev, kuid ilmastikutingimusi jälgides õnnestub see ka muul ajal. Otsese päikese käes õlitamist tuleks vältida.
Varahommikust ja hilisõhtust õlitamist tuleks samuti vältida. Õlitada tuleks nii, et pinnad kuivaksid enne öö saabumist. 

EELTÖÖD
Ümberkaudsete pindade kaitsmine tuleks ajastada rahulikult ja varuga enne õlitamist.
Suurte pindade tarbeks tuleks kokku segada piisav kogus samast toonipartiist õli toonierinevuste ja nähtavate üleminekute vältimiseks.


PUIDUÕLI KASUTAMINE
Puiduõli kantakse puitale puidupinnale käsna või pintsliga. Õlil lastakse imenduda umbes 30 minutit, seejärel eemaldatakse vajadusel üleliigne õli. Töötle pinda laudhaaval piki puusüüd. Õlita võimalusel saetud otsi eriti hoolikalt.
Välispindadel ei soovitata kasutada toonimata õli. Ainult toonitud õli suudab puitu kaitsta päikese UV-kiirguse eest. 

PESUTARBED
- varrega hari
- voolik või survepesur
- maalri isikukaitsevahendid
- ämber
- terashari, pahtlilabidas (kaabits) 

VÄRVIMISVAHENDID
- lai pintsel, käsn
- pikendusvars
- kaitsevahendid, nt. kindad, peakate jne

TÖÖJÄRJEKORD
Seina laudist õlitades töötle kogu laud korraga otsast lõpuni. Nii väldid tumedamaid mitmekordseid üleminekuid. Õli kantakse pinnale piki puusüüd.
Ainult toonitud õli kaitseb puitu hallinemise eest.

TÖÖVAHENDITE PESU
Pese töövahendid algul vee, lahusti või pesuainega. Kasuta viimasena pesuainet, siis jäävad pintsliharjased pehmeks. Lõpuks loputa veega.

